**KLAIPĖDOS MIESTO SAVIVALDYBĖS TARYBA**

**POSĖDŽIO PROTOKOLAS**

2020-06-10 Nr. T-6

Posėdžio data – 2020 m. gegužės 28 d. Posėdis vyksta nuotoliniu būdu realiuoju laiku elektroninių ryšių priemonėmis.

Posėdžio pirmininkai: V. Grubliauskas, Savivaldybės meras, ir A. Cesiulis, Savivaldybės mero pavaduotojas.

Posėdžio sekretorius – M. Vitkus, Savivaldybės tarybos ir mero sekretorius.

Klaipėdiečių tribūnoje pasisako – G. Čepas.

Klaipėdos miesto savivaldybės tarybą (toliau – Taryba) sudaro 31 Tarybos narys. Posėdyje dalyvauja 30 Tarybos narių, nedalyvauja – A. Andziulis. Posėdyje dalyvaujančių Tarybos narių ir svečių sąrašai pridedami (1-2 priedai).

SVARSTYTA. Darbotvarkės tvirtinimas.

V. Grubliauskas praneša, kad sudarytoje darbotvarkėje yra 17 klausimų:

1. Dėl vaikų vasaros poilsio programų atrankos ir dalinio finansavimo iš Klaipėdos miesto savivaldybės biudžeto lėšų tvarkos nustatymo. Pranešėja L. Prižgintienė.

2. Dėl Klaipėdos miesto savivaldybės tarybos 2019 m. rugsėjo 26 d. sprendimo Nr. T2-286 „Dėl Klaipėdos miesto sporto tarybos sudėties patvirtinimo“ pakeitimo. Pranešėja A. Sorokienė.

3. Dėl pritarimo Klaipėdos miesto savivaldybės viešosios įstaigos „Klaipėdos šventės“ 2019 m. veiklos ataskaitai. Pranešėja E. Deltuvaitė.

4. Dėl pritarimo Klaipėdos miesto savivaldybės viešosios įstaigos „Klaipėda ID“ 2019 m. veiklos ataskaitai. Pranešėja R. Švelniūtė.

5. Dėl pritarimo Klaipėdos miesto savivaldybės asmens sveikatos priežiūros įstaigų 2019 metų veiklos ataskaitoms. Pranešėja R. Perminienė.

6. Dėl sutikimo perimti valstybės turtą. Pranešėjas E. Simokaitis.

7. Dėl kompiuterinės įrangos perėmimo savivaldybės nuosavybėn ir jo perdavimo valdyti, naudoti ir disponuoti patikėjimo teise. Pranešėjas E. Simokaitis.

8. Dėl pritarimo Klaipėdos miesto savivaldybės įmonės „Debreceno vaistinė“ 2019 metų veiklos ataskaitai. Pranešėjas E. Simokaitis.

9. Dėl pritarimo Uždarosios akcinės bendrovės „VILDMINA“ 2019 metų veiklos ataskaitai. Pranešėjas E. Simokaitis.

10. Dėl pritarimo Uždarosios akcinės bendrovės „Senasis turgus“ 2019 metų veiklos ataskaitai. Pranešėjas E. Simokaitis.

11. Dėl pritarimo Uždarosios akcinės bendrovės „Naujasis turgus“ 2019 metų veiklos ataskaitai. Pranešėjas E. Simokaitis.

12. Dėl pritarimo Uždarosios akcinės bendrovės „GATVIŲ APŠVIETIMAS“ 2019 metų veiklos ataskaitai. Pranešėjas E. Simokaitis.

13. Dėl pritarimo Uždarosios akcinės bendrovės „KLAIPĖDOS AUTOBUSŲ PARKAS“ 2019 metų veiklos ataskaitai. Pranešėjas E. Simokaitis.

14. Dėl pritarimo Uždarosios akcinės bendrovės Klaipėdos regiono atliekų tvarkymo centro 2019 metų veiklos ataskaitai. Pranešėjas E. Simokaitis.

15. Dėl pritarimo Akcinės bendrovės „KLAIPĖDOS ENERGIJA“ 2019 metų veiklos ataskaitai. Pranešėjas E. Simokaitis.

16. Dėl pritarimo Akcinės bendrovės „KLAIPĖDOS VANDUO“ 2019 metų veiklos ataskaitai. Pranešėjas E. Simokaitis.

17. Dėl Klaipėdos miesto savivaldybės 2020–2022 m. korupcijos prevencijos programos patvirtinimo. Pranešėjas R. Didžiokas.

V. Grubliauskas informuoja, kad Tarybai apsispręsti dėl įtraukimo į posėdžio darbotvarkę yra teikiamas alternatyvus 5 darbotvarkės klausimui K. Bagdono parengtas sprendimo projektas „Dėl pritarimo Klaipėdos miesto savivaldybės asmens sveikatos priežiūros įstaigų 2019 metų veiklos ataskaitoms“. Siūlo jį svarstyti kartu su 5 darbotvarkės klausimu „Dėl pritarimo Klaipėdos miesto savivaldybės asmens sveikatos priežiūros įstaigų 2019 metų veiklos ataskaitoms“, kurį pateikė Savivaldybės administracija.

A. Velykienė siūlo 17 darbotvarkės klausimą „Dėl Klaipėdos miesto savivaldybės  
2020–2022 m. korupcijos prevencijos programos patvirtinimo“ svarstyti posėdžio pradžioje – pirmu klausimu.

G. Neniškis siūlo iš darbotvarkės išbraukti 6 klausimą „Dėl sutikimo perimti valstybės turtą“.

V. Grubliausko siūlymu (bendru sutarimu) pritarta darbotvarkės papildymui alternatyviu sprendimo projektu – „Dėl pritarimo Klaipėdos miesto savivaldybės asmens sveikatos priežiūros įstaigų 2019 metų veiklos ataskaitoms“.

V. Grubliausko siūlymu (bendru sutarimu) pritarta G. Neniškio siūlymui išbraukti   
6 darbotvarkės klausimą „Dėl sutikimo perimti valstybės turtą“.

V. Grubliausko siūlymu (bendru sutarimu) pritarta A. Velykienės siūlymui 17 darbotvarkės klausimą „Dėl Klaipėdos miesto savivaldybės 2020–2022 m. korupcijos prevencijos programos patvirtinimo“ svarstyti posėdžio pradžioje – pirmu klausimu.

V. Grubliausko siūlymu, balsavimu (už – 24, prieš – 0, susilaiko – 0), pritarta darbotvarkei su pakeitimu.

PATVIRTINTA DARBOTVARKĖ:

1. Dėl Klaipėdos miesto savivaldybės 2020–2022 m. korupcijos prevencijos programos patvirtinimo. Pranešėjas R. Didžiokas.

2. Dėl vaikų vasaros poilsio programų atrankos ir dalinio finansavimo iš Klaipėdos miesto savivaldybės biudžeto lėšų tvarkos nustatymo. Pranešėja L. Prižgintienė.

3. Dėl Klaipėdos miesto savivaldybės tarybos 2019 m. rugsėjo 26 d. sprendimo Nr. T2-286 „Dėl Klaipėdos miesto sporto tarybos sudėties patvirtinimo“ pakeitimo. Pranešėja A. Sorokienė.

4. Dėl pritarimo Klaipėdos miesto savivaldybės viešosios įstaigos „Klaipėdos šventės“ 2019 m. veiklos ataskaitai. Pranešėja E. Deltuvaitė.

5. Dėl pritarimo Klaipėdos miesto savivaldybės viešosios įstaigos „Klaipėda ID“ 2019 m. veiklos ataskaitai. Pranešėja R. Švelniūtė.

6. Dėl pritarimo Klaipėdos miesto savivaldybės asmens sveikatos priežiūros įstaigų 2019 metų veiklos ataskaitoms. Pranešėja R. Perminienė.

7. Dėl pritarimo Klaipėdos miesto savivaldybės asmens sveikatos priežiūros įstaigų 2019 metų veiklos ataskaitoms. Pranešėjas K. Bagdonas.

8. Dėl kompiuterinės įrangos perėmimo savivaldybės nuosavybėn ir jo perdavimo valdyti, naudoti ir disponuoti patikėjimo teise. Pranešėjas E. Simokaitis.

9. Dėl pritarimo Klaipėdos miesto savivaldybės įmonės „Debreceno vaistinė“ 2019 metų veiklos ataskaitai. Pranešėjas E. Simokaitis.

10. Dėl pritarimo Uždarosios akcinės bendrovės „VILDMINA“ 2019 metų veiklos ataskaitai. Pranešėjas E. Simokaitis.

11. Dėl pritarimo Uždarosios akcinės bendrovės „Senasis turgus“ 2019 metų veiklos ataskaitai. Pranešėjas E. Simokaitis.

12. Dėl pritarimo Uždarosios akcinės bendrovės „Naujasis turgus“ 2019 metų veiklos ataskaitai. Pranešėjas E. Simokaitis.

13. Dėl pritarimo Uždarosios akcinės bendrovės „GATVIŲ APŠVIETIMAS“ 2019 metų veiklos ataskaitai. Pranešėjas E. Simokaitis.

14. Dėl pritarimo Uždarosios akcinės bendrovės „KLAIPĖDOS AUTOBUSŲ PARKAS“ 2019 metų veiklos ataskaitai. Pranešėjas E. Simokaitis.

15. Dėl pritarimo Uždarosios akcinės bendrovės Klaipėdos regiono atliekų tvarkymo centro 2019 metų veiklos ataskaitai. Pranešėjas E. Simokaitis.

16. Dėl pritarimo Akcinės bendrovės „KLAIPĖDOS ENERGIJA“ 2019 metų veiklos ataskaitai. Pranešėjas E. Simokaitis.

17. Dėl pritarimo Akcinės bendrovės „KLAIPĖDOS VANDUO“ 2019 metų veiklos ataskaitai. Pranešėjas E. Simokaitis.

A. Vaitkus pristato Darbo grupės rekomendacinį priemonių planą dėl VšĮ Klaipėdos universitetinės ligoninės veiklos tobulinimo.

V. Grubliauskas informuoja, kad Tarybos nariams susipažinimui yra išsiųstas K. Bagdono raštas „Dėl Klaipėdos universitetinės ligoninės komisijos išvadų protokolo“.

1. SVARSTYTA. Klaipėdos miesto savivaldybės 2020–2022 m. korupcijos prevencijos programos patvirtinimas.

Pranešėjas – R. Didžiokas, Antikorupcijos komisijos pirmininkas. Pristato Klaipėdos miesto savivaldybės 2020–2022 m. korupcijos prevencijos programą. Informuoja, kad programai pritarė Antikorupcijos komisija.

N. Puteikienė sako, kad R. Didžiokas neturėtų vadovauti šiai komisijai, ir kad jis turėtų atsistatydinti iš komisijos pirmininko pareigų, nes yra daugumos atstovas. Atkreipia mero dėmesį, kad tokiai komisijai turi vadovauti opozicijos atstovas. Praneša, kad balsuojant už šį sprendimo projektą, susilaikys.

A. Velykienė sako, kad komisija dirba prastai, o komisijos pirmininko pasiūlymų programoje yra labai mažai. Siūlo komisijai pradėti dirbti naujoviškai.

J. Simonavičiūtė sako, kad sudarytas planas yra žingsnis į priekį, todėl siūlo jam pritarti.

A. Petrošius sako, kad komisijos darbo kokybė priklauso ne tik nuo komisijos pirmininko. Siūlo pritarti ataskaitai.

V. Radvila teigia, kad R. Didžiokas dirba profesionaliai ir yra nešališkas komisijos pirmininkas.

A. Barbšys pažymi, kad programai siūlymus gali teikti ne tik komisijos nariai, bet ir kiekvienas Tarybos narys.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės 2020–2022 m. korupcijos prevencijos programos patvirtinimo:

„1. Patvirtinti Klaipėdos miesto savivaldybės 2020–2022 metų korupcijos prevencijos programą (pridedama).

2. Įgalioti Klaipėdos miesto savivaldybės administracijos direktorių numatyti asignavimus Klaipėdos miesto savivaldybės 2020–2022 metų korupcijos prevencijos programai įgyvendinti.

3. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 16, prieš – 0, susilaiko – 11.

2. SVARSTYTA. Vaikų vasaros poilsio programų atrankos ir dalinio finansavimo iš Klaipėdos miesto savivaldybės biudžeto lėšų tvarkos nustatymas.

Pranešėja – L. Prižgintienė, Švietimo skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl vaikų vasaros poilsio programų atrankos ir dalinio finansavimo iš Klaipėdos miesto savivaldybės biudžeto lėšų tvarkos nustatymo:

„1. Patvirtinti pridedamus:

1.1. Vaikų vasaros poilsio programų atrankos ir dalinio finansavimo iš Klaipėdos miesto savivaldybės biudžeto lėšų tvarkos aprašą;

1.2. Vaikų vasaros poilsio programų, iš dalies finansuojamų Klaipėdos miesto savivaldybės biudžeto lėšomis, vertinimo ekspertų atrankos aprašą.

2. Pripažinti netekusiu galios Klaipėdos miesto savivaldybės tarybos 2018 m. kovo 29 d. sprendimą Nr. T2-67 „Dėl neformaliojo suaugusiųjų švietimo ir tęstinio mokymosi bei vaikų vasaros poilsio programų atrankos ir finansavimo iš Klaipėdos miesto savivaldybės biudžeto lėšų tvarkos nustatymo“.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje. “

BALSUOTA: už – 29, prieš – 0, susilaiko – 0.

V. Grubliauskas informuoja, jog yra gautas E. Kvederio pranešimas, kad nusišalina nuo sprendimo projekto „Dėl Klaipėdos miesto savivaldybės tarybos 2019 m. rugsėjo 26 d. sprendimo Nr. T2-286 „Dėl Klaipėdos miesto sporto tarybos sudėties patvirtinimo“ pakeitimo“ svarstymo ir priėmimo klausimų. V. Grubliausko siūlymu, bendru sutarimu, pritarta E. Kvederio nusišalinimui.

3. SVARSTYTA. Klaipėdos miesto savivaldybės tarybos 2019 m. rugsėjo 26 d. sprendimo Nr. T2-286 „Dėl Klaipėdos miesto sporto tarybos sudėties patvirtinimo“ pakeitimas.

Pranešėja – A. Sorokienė, l. e. p. Sporto skyriaus vedėja.

V. Grubliauskas informuoja, kad sprendimo projektui be pastabų pritarė Kultūros, švietimo ir sporto komitetas.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2019 m. rugsėjo 26 d. sprendimo Nr. T2-286 „Dėl Klaipėdos miesto sporto tarybos sudėties patvirtinimo“ pakeitimo:

„1. Pakeisti Klaipėdos miesto savivaldybės tarybos 2019 m. rugsėjo 26 d. sprendimą Nr. T2‑286 „Dėl Klaipėdos miesto sporto tarybos sudėties patvirtinimo“:

1.1. pakeisti 1.1 papunktį ir jį išdėstyti taip:

„1.1. Edmundas Kvederis, Klaipėdos miesto akademinių reikalų tarybos atstovas;“;

1.2. pakeisti 1.12 papunktį ir jį išdėstyti taip:

„1.12. Rasa Rumšienė, Klaipėdos miesto savivaldybės administracijos Sporto skyriaus atstovė;“.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 27, prieš – 0, susilaiko – 1.

4. SVARSTYTA. Pritarimas Klaipėdos miesto savivaldybės viešosios įstaigos „Klaipėdos šventės“ 2019 m. veiklos ataskaitai.

Pranešėja – E. Deltuvaitė, Kultūros skyriaus vedėja.

V. Grubliauskas informuoja, kad sprendimo projektui be pastabų pritarė Kultūros, švietimo ir sporto komitetas.

E. Deltuvaitė ir R. Žiubrys, VšĮ „Klaipėdos šventės“ direktorius, atsako į Tarybos narių pateiktus klausimus.

N. Puteikienė sako, kad pritars įstaigos ataskaitai, nes įstaigoje dirba tikri profesionalai. Siūlo Savivaldybės administracijai didesnį dėmesį skirti skaidrumo problemoms, esančioms šioje įstaigoje, spręsti.

A. Velykienė sako, kad frakcija pritars įstaigos ataskaitai.

E. Mantulova siūlo pritarti ataskaitai ir stengtis motyvuoti įstaigos komandą ateityje dirbti dar geriau.

A. Vaitkus sako, kad pritars ataskaitai, nes įstaiga dirba kokybiškai.

S. Budinas sako, kad įstaigos komanda dirbo kryptingai ir teisingai.

K. Bagdonas sako, kad jam kelia abejonių įstaigos vidaus veikla, jos skaidrumas, todėl nepritars ataskaitai.

A. Barbšys sako, kad įstaigos darbuotojų sąsajos yra nepakankamai skaidrios, todėl frakcija ataskaitai nepritars.

NUSPRĘSTA. Pritarti sprendimo projektui. Priimti sprendimą dėl pritarimo Klaipėdos miesto savivaldybės viešosios įstaigos „Klaipėdos šventės“ 2019 m. veiklos ataskaitai:

„1. Pritarti Klaipėdos miesto savivaldybės viešosios įstaigos „Klaipėdos šventės“ 2019 m. veiklos ataskaitai (pridedama).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 21, prieš – 2, susilaiko – 5.

5. SVARSTYTA. Pritarimas Klaipėdos miesto savivaldybės viešosios įstaigos „Klaipėda ID“ 2019 m. veiklos ataskaitai.

Pranešėja – R. Švelniūtė, Ekonominės plėtros grupės vedėja, pristato sprendimo projektą.

V. Grubliauskas informuoja, kad sprendimo projektui pritarė Kultūros, švietimo ir sporto bei Miesto plėtros ir strateginio planavimo komitetai.

L. Juknienė informuoja, kad Kultūros, švietimo ir sporto komitetas pritarė sprendimo projektui, ir atsižvelgiant į N. Puteikienės pateiktą komitetui siūlymą, pasiūlė sudaryti darbo grupę, kuri išanalizuotų esamą situaciją „Klaipėda ID“ ir pateiktų sprendimo būdus bei rekomendacijas dėl jos veikos.

E. Kiudulas, Klaipėdos miesto savivaldybės viešosios įstaigos „Klaipėda ID“ valdybos pirmininkas, atsako į Tarybos narių pateiktus klausimus.

R. Masalskienė, Klaipėdos miesto savivaldybės viešosios įstaigos „Klaipėda ID“   
l. e. direktoriaus pareigas, atsako į Tarybos narių pateiktus klausimus.

R. Taraškevičius siūlo pritarti įstaigos ataskaitai, nors ir yra išsakyta nemažai priekaištų. Sako, jog reikia tikėti, kad įstaiga sugebės įgyvendinti tikslus, kuriems vykdyti ji buvo įsteigta.

K. Bagdonas sako, kad įstaigos svarba yra nenuginčijama. Pritars ataskaitai, bet norėtų, kad įstaiga glaudžiau bendradarbiautų, išgrynintų lūkesčius bei viziją.

J. Simonavičiūtė sako, kad Miesto plėtros ir strateginio planavimo komitetas projektą svarstė du kartus, antrame posėdyje pritarė įstaigos ataskaitai. Pažymi, kad pirmi metai įstaigai buvo sunkūs, ir kad realūs jos veiklos rezultatai pasimatys ateinančiais metais.

A. Tuma atkreipia dėmesį, jog ši įstaiga dirba nuostolingai.

A. Petrošius sako, kad komitete ataskaitai nepritarė, nes trūko rezultatų apčiuopiamumo, be to, įstaigoje jaučiama komunikacijos stoka. Ataskaitai pritars.

N. Puteikienės sako, kad iš pradžių komitete siūlė Savivaldybei pateikti VšĮ „Klaipėda ID“ restruktūrizacijos projektą, atskiriant Kultūros fabriką nuo VšĮ „Klaipėda ID“, vėliau pakeitė savo siūlymą ir pasiūlė sudaryti darbo grupę, kuri išanalizuotų esamą situaciją „Klaipėda ID“ ir pateiktų galimus sprendimo būdus bei rekomendacijas.

A. Velykienė sako, kad įstaigai yra iškelti ambicingi tikslai ir juos įgyvendinti nėra lengva.

V. Senčila sako, kad kiekvienos įstaigos veikloje yra svarbus tikslų iškėlimas, jų pasikeitimų planavimas ir rezultatų vertinimas. Kadangi šioje įstaigoje šie kriterijai yra nesuderinti, įstaigos veikla ir šlubuoja.

A. Velykienė sako, kad balsuoti už komiteto siūlymą yra nebrandu.

E. Mantulova sako, kad dabar yra ne laikas svarstyti įstaigos restruktūrizacijos klausimą.

J. Simonavičiūtė sako, kadangi ateityje gali prireikti atlikti šios įstaigos išorinį auditą, yra už siūlymą išanalizuoti esamą situaciją įstaigoje ir pateikti išvadą.

G. Neniškis sako, kad tiek viešųjų įstaigų, tiek biudžetinių įstaigų veiklos tobulinimo studija yra atlikta. Kitą mėnesį planuojama teikti Tarybai veiksmų planą dėl įstaigų veiklos optimizavimo.

V. Grubliauskas siūlo apsispręsti dėl Kultūros, švietimo ir sporto komiteto siūlymo. Balsavimu (už – 19, prieš – 2, susilaiko – 7) pritarta siūlymui. R. Didžiokas praneša, jog yra už komiteto siūlymą, tačiau balsavimo sistemoje nepavyko tai pažymėti.

NUSPRĘSTA. Pritarti sprendimo projektui. Priimti sprendimą dėl pritarimo Klaipėdos miesto savivaldybės viešosios įstaigos „Klaipėda ID“ 2019 m. veiklos ataskaitai:

„1. Pritarti Klaipėdos miesto savivaldybės viešosios įstaigos „Klaipėda ID“ 2019 m. veiklos ataskaitai (pridedama).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 20, prieš – 6, susilaiko – 2.

6 – 7. SVARSTYTA. Pritarimas Klaipėdos miesto savivaldybės asmens sveikatos priežiūros įstaigų 2019 metų veiklos ataskaitoms.

Pranešėja – R. Perminienė, Sveikatos skyriaus vedėja.

V. Grubliauskas informuoja, kad šiuo klausimu yra pateiktas K. Bagdono alternatyvus sprendimo projektas, kuriuo siūloma pritarti Klaipėdos miesto savivaldybės asmens sveikatos priežiūros įstaigų 2019 metų veiklos ataskaitoms, išskyrus VšĮ Klaipėdos universitetinę ligoninę – jos ataskaitai siūloma nepritarti. N. Puteikienė šiam sprendimo projektui pateikė raštą, kuriuo taip pat siūlo nepritarti VšĮ Klaipėdos universitetinės ligoninės ataskaitai.

R. Perminienė pristato sprendimo projektą, atsako į Tarybos narių pateiktus klausimus.

V. Grubliauskas siūlo svarstyti VšĮ Klaipėdos universitetinės ligoninės ataskaitą.

V. Janušonis, VšĮ Klaipėdos universitetinės ligoninės vyriausiasis gydytojas, pasisako apie įstaigos veiklą 2019 metais ir atsako į Tarybos narių pateiktus klausimus.

A. Kaveckis sako, kad frakcija nepritars VšĮ Klaipėdos universitetinės ligoninės ataskaitai. Ragina tiems Tarybos nariams, kuriems rūpi ligoninės darbuotojų darbo sąlygos ir sveikata, nepritarti įstaigos ataskaitai.

N. Puteikienė sako, kad nepritars ataskaitai, nes tiek skundų iš savų darbuotojų nėra gavusi nei viena sveikatos įstaiga.

V. Radvila sako, kad tokio dydžio įstaigoje niekada nebus visi patenkinti. Ataskaitai pritars. Mano, kad ligoninė yra pavyzdys kitoms ligoninėms.

J. Simonavičiūtė sako, kad pritars ataskaitai, nes ataskaita yra parengta pagal visus reikalavimus.

E. Mantulova sako, kad įstaigos veiklos rezultatai yra geri, todėl reikia pritarti VšĮ Klaipėdos universitetinės ligoninės 2019 metų ataskaitai.

K. Bagdonas sako, kad nepritars ligoninės ataskaitai, ir kad pagrindinė to priežastis – mobingas, kuris šioje ligoninėje yra ir pasireiškė jau 2019 metais.

A. Vaitkus sako, kad sudaryta Darbo grupė svarstė labai daug įstaigos probleminių klausimų. Yra tiesa, kad ligoninėje yra spręstinų dalykų, tačiau ligoninės ataskaita yra įvertinta teigiamai, todėl jai reikėtų pritarti. Vadovo darbo klausimą siūlo spręsti ne šiandien.

Pertrauka.

N. Puteikienė praneša, kad nepritaria šios įstaigos ataskaitai, ir kadangi nėra galimybės dėl kiekvienos įstaigos ataskaitos balsuoti atskirai, nepritars sprendimo projektui.

A. Vaitkus pasisako apie sudarytos Darbo grupės neišsakytus protokole pastebėjimus dėl VšĮ Klaipėdos universitetinės ligoninės valdymo koordinavimo. Mano, kad yra pakankamai priežasčių nušalinti K. Bagdoną nuo Sveikatos ir socialinių reikalų komiteto pirmininko pareigų ir į jo vietą paskirti sveikatos srities specialistą.

K. Bagdonas, reaguodamas į A. Vaitkaus siūlymą nušalinti jį iš Sveikatos ir socialinių reikalų komiteto pirmininko pareigų, išsako savo nuomonę į pareikštas pretenzijas.

A. Petrošius sako, kad teko girdėti nemažai nusiskundimų iš ligoninės darbuotojų, ir kad dabar tie darbuotojai išdrįsta jau kalbėti ir viešai. Teigia, kad ligoninėje egzistuoja psichologinės problemos, todėl ataskaitai negali pritarti.

S. Budinas sako, kad ataskaitai pritars, tačiau tai nereiškia, kad šioje įstaigoje nėra problemų.

A. Vaitkus pažymi, kad Taryba svarsto ne ligoninės vadovo, o viso ligoninės kolektyvo ataskaitą. Sako, kad neatsižvelgti į jo darbą tokiomis sudėtingomis sąlygomis negalima. Siūlo palaikyti vertą pagarbos kolektyvą ir pritarti ataskaitai.

A. Velykienė siūlo pritarti VšĮ Klaipėdos universitetinės ligoninės ataskaitai ir padėti jai spręsti problemas.

V. Grubliauskas siūlo svarstyti viešosios įstaigos Klaipėdos greitosios medicininės pagalbos stotis ataskaitą.

R. Juodviršis, VšĮ Klaipėdos greitosios medicininės pagalbos stoties vyriausiasis gydytojas, atsako į Tarybos narių pateiktus klausimus.

N. Puteikienė sako, kad įstaigos ataskaitoje nepaminėta, kad yra gauta daug skundų iš įstaigos darbuotojų. Praneša, kad nepritaria šios įstaigos ataskaitai, ir kadangi nėra galimybės balsuoti atskirai dėl kiekvienos įstaigos ataskaitos, nepritars sprendimo projektui, balsuos – prieš.

K. Bagdonas sako, kad įstaigos vadovo dėka įstaigos veikla vykdoma sklandžiai.

V. Grubliauskas siūlo svarstyti VšĮ Jūrininkų sveikatos priežiūros centro 2019 metų veiklos ataskaitą. Klausimų ir pasisakymų Tarybos nariai nepateikė.

V. Grubliauskas siūlo svarstyti VšĮ Klaipėdos miesto poliklinikos 2019 metų veiklos ataskaitą. Klausimų ir pasisakymų Tarybos nariai nepateikė.

V. Grubliauskas siūlo svarstyti VšĮ Klaipėdos senamiesčio pirminės sveikatos priežiūros centro 2019 metų veiklos ataskaitą. Klausimų ir pasisakymų Tarybos nariai nepateikė.

V. Grubliauskas siūlo svarstyti. VšĮ Klaipėdos medicininės slaugos ligoninės 2019 metų veiklos ataskaitą. Klausimų ir pasisakymų Tarybos nariai nepateikė.

V. Grubliauskas siūlo svarstyti VšĮ Klaipėdos psichikos sveikatos centro 2019 metų veiklos ataskaitą. Klausimų ir pasisakymų Tarybos nariai nepateikė.

V. Grubliauskas siūlo svarstyti VšĮ Klaipėdos vaikų ligoninės 2019 metų veiklos ataskaitą. Klausimų ir pasisakymų Tarybos nariai nepateikė.

V. Grubliauskas siūlo svarstyti BĮ Klaipėdos miesto visuomenės sveikatos biuro 2019 m. veiklos ataskaitą.

J. Grubliauskienė, BĮ Klaipėdos miesto visuomenės sveikatos biuro direktorė, atsako į Tarybos narių klausimus.

V. Grubliauskas siūlo svarstyti BĮ Klaipėdos sutrikusio vystymosi kūdikių namų 2019 m. veiklos ataskaitą. Klausimų ir pasisakymų Tarybos nariai nepateikė.

V. Grubliauskas siūlo balsavimu apsispręsti, kurį sprendimo projektą iš dviejų pateiktų „Dėl pritarimo Klaipėdos miesto savivaldybės asmens sveikatos priežiūros įstaigų 2019 metų veiklos ataskaitoms“ teikti galutiniam balsavimui. Aiškina, kad balsuojantys „už“, balsuotų už Savivaldybės administracijos pateiktą sprendimo projektą, balsuojantys „prieš“ – už K. Bagdono alternatyvų sprendimo projektą.

K. Bagdonas praneša, kad neteisingai prabalsavo dėl galutinio balsavimo pasirinkimo, prašo patikslinti balsavimą ir pažymėti balsavimo sistemoje „prieš“.

A. Velykienė praneša, kad neteisingai prabalsavo dėl galutinio balsavimo pasirinkimo, prašo patikslinti balsavimą ir pažymėti balsavimo sistemoje „už“.

Balsavimu (už – 20, prieš – 8, susilaiko – 1) galutiniam balsavimui pasirinktas Savivaldybės administracijos parengtas sprendimo projektas.

V. Grubliauskas siūlo balsavimu apsispręsti dėl pritarimo Klaipėdos miesto savivaldybės asmens sveikatos priežiūros įstaigų 2019 metų veiklos ataskaitoms.

NUSPRĘSTA. Pritarti sprendimo projektui. Priimti sprendimą dėl pritarimo Klaipėdos miesto savivaldybės asmens sveikatos priežiūros įstaigų 2019 metų veiklos ataskaitoms:

„1. Pritarti pridedamoms Klaipėdos miesto savivaldybės asmens sveikatos priežiūros įstaigų 2019 metų veiklos ataskaitoms:

1.1. VšĮ Klaipėdos universitetinės ligoninės 2019 metų veiklos ataskaitai;

1.2. VšĮ Klaipėdos greitosios medicininės pagalbos stoties 2019 metų veiklos ataskaitai;

1.3. VšĮ Jūrininkų sveikatos priežiūros centro 2019 metų veiklos ataskaitai;

1.4. VšĮ Klaipėdos miesto poliklinikos 2019 metų veiklos ataskaitai;

1.5. VšĮ Klaipėdos senamiesčio pirminės sveikatos priežiūros centro 2019 metų veiklos ataskaitai;

1.6. VšĮ Klaipėdos medicininės slaugos ligoninės 2019 metų veiklos ataskaitai;

1.7. VšĮ Klaipėdos psichikos sveikatos centro 2019 metų veiklos ataskaitai;

1.8. VšĮ Klaipėdos vaikų ligoninės 2019 metų veiklos ataskaitai;

1.9. BĮ Klaipėdos miesto visuomenės sveikatos biuro 2019 m. veiklos ataskaitai;

1.10. BĮ Klaipėdos sutrikusio vystymosi kūdikių namų 2019 m. veiklos ataskaitai.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 25, prieš – 0, susilaiko – 2.

8. SVARSTYTA. Kompiuterinės įrangos perėmimas savivaldybės nuosavybėn ir jo perdavimas valdyti, naudoti ir disponuoti patikėjimo teise.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Kultūros, švietimo ir sporto komitetas.

NUSPRĘSTA. Pritarti sprendimo projektui. Priimti sprendimą dėl kompiuterinės įrangos perėmimo savivaldybės nuosavybėn ir jo perdavimo valdyti, naudoti ir disponuoti patikėjimo teise:

„1. Sutikti perimti Klaipėdos miesto savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą turtą (priedas).

2. Perduoti sprendimo priede nurodytą turtą, jį perėmus savivaldybės nuosavybėn, sprendimo priede nurodytoms mokykloms valdyti, naudoti ir disponuoti juo patikėjimo teise.

3. Įgalioti Klaipėdos miesto savivaldybės administracijos direktorių savivaldybės vardu pasirašyti sprendimo priede nurodyto turto priėmimo ir perdavimo aktą.“

BALSUOTA: už – 28, prieš – 0, susilaiko – 0.

9. SVARSTYTA. Pritarimas Klaipėdos miesto savivaldybės įmonės „Debreceno vaistinė“ 2019 metų veiklos ataskaitai.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Miesto ūkio ir aplinkosaugos komitetas.

NUSPRĘSTA. Pritarti sprendimo projektui. Priimti sprendimą dėl pritarimo Klaipėdos miesto savivaldybės įmonės „Debreceno vaistinė“ 2019 metų veiklos ataskaitai:

„1. Pritarti Klaipėdos miesto savivaldybės įmonės „Debreceno vaistinė“ 2019 metų veiklos ataskaitai (pridedama).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 27, prieš – 0, susilaiko – 0.

10. SVARSTYTA. Pritarimas Uždarosios akcinės bendrovės „VILDMINA“ 2019 metų veiklos ataskaitai.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Miesto ūkio ir aplinkosaugos komitetas.

NUSPRĘSTA. Pritarti sprendimo projektui. Priimti sprendimą dėl pritarimo Uždarosios akcinės bendrovės „VILDMINA“ 2019 metų veiklos ataskaitai:

„1. Pritarti Uždarosios akcinės bendrovės „VILDMINA“ 2019 metų veiklos ataskaitai (pridedama).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 27, prieš – 0, susilaiko – 1.

V. Grubliauskas informuoja, jog yra gautas A. Petraičio pranešimas, kad nusišalina nuo sprendimo projekto „Dėl pritarimo Uždarosios akcinės bendrovės „Senasis turgus“ 2019 metų veiklos ataskaitai“ svarstymo ir priėmimo klausimų. V. Grubliausko siūlymu, bendru sutarimu, pritarta   
A. Petraičio nusišalinimui.

11. SVARSTYTA. Pritarimas Uždarosios akcinės bendrovės „Senasis turgus“ 2019 metų veiklos ataskaitai.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektą svarstė Miesto ūkio ir aplinkosaugos komitetas ir Uždarosios akcinės bendrovės „Senasis turgus“ 2019 metų veiklos ataskaitai nepritarė.

NUSPRĘSTA. Pritarti sprendimo projektui. Priimti sprendimą dėl pritarimo Uždarosios akcinės bendrovės „Senasis turgus“ 2019 metų veiklos ataskaitai:

„1. Pritarti Uždarosios akcinės bendrovės „Senasis turgus“ 2019 metų veiklos ataskaitai (pridedama).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 16, prieš – 4, susilaiko – 7.

12. SVARSTYTA. Pritarimas Uždarosios akcinės bendrovės „Naujasis turgus“ 2019 metų veiklos ataskaitai.

V. Grubliauskas informuoja, kad sprendimo projektui be pastabų pritarė Miesto ūkio ir aplinkosaugos komitetas.

V. Karmanovas, Uždarosios akcinės bendrovės „Naujasis turgus“ direktorius, atsako į   
Tarybos narių klausimus.

A. Vaitkus pažymi, kad iš sunkiausiai gyvenančios žmonių grupės reikalaujama padengti turgaus bendrąjį pelningumą. Mano, kad to neturėtų būti, todėl siūlo spręsti šį klausimą iš esmės.

NUSPRĘSTA. Pritarti sprendimo projektui. Priimti sprendimą dėl pritarimo Uždarosios akcinės bendrovės „Naujasis turgus“ 2019 metų veiklos ataskaitai:

„1. Pritarti Uždarosios akcinės bendrovės „Naujasis turgus“ 2019 metų veiklos ataskaitai (pridedama).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 17, prieš – 5, susilaiko – 1.

13. SVARSTYTA. Pritarimas Uždarosios akcinės bendrovės „GATVIŲ APŠVIETIMAS“ 2019 metų veiklos ataskaitai.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Miesto ūkio ir aplinkosaugos komitetas.

V. Ramanauskas, Uždarosios akcinės bendrovės „GATVIŲ APŠVIETIMAS“   
l. e. p. generalinis direktorius, atsako į Tarybos narių klausimus.

V. Radvila sako, kad atsižvelgdamas į bendrovės silpnybių analizėje bei audito ataskaitoje nurodytas organizacijos ydas, bendrovės 2019 metų veiklos ataskaitai nepritars. Siūlo ataskaitai nepritarti ir kitiems Tarybos nariams.

V. Grubliauskas siūlo balsavimu apsispręsti dėl „Dėl pritarimo Uždarosios akcinės bendrovės „GATVIŲ APŠVIETIMAS“ 2019 metų veiklos ataskaitai“. Balsuota: už – 5, prieš – 11,   
susilaiko – 11.

NUSPRĘSTA. Nepritarti sprendimo projektui.

V. Grubliauskas informuoja, jog yra gautas E. Mantulovos pranešimas, kad nusišalina nuo sprendimo projekto „Dėl pritarimo Uždarosios akcinės bendrovės „KLAIPĖDOS AUTOBUSŲ PARKAS“ 2019 metų veiklos ataskaitai“ svarstymo ir priėmimo klausimų. V. Grubliausko siūlymu, bendru sutarimu, pritarta E. Mantulovos nusišalinimui.

14. SVARSTYTA. Pritarimas Uždarosios akcinės bendrovės „KLAIPĖDOS AUTOBUSŲ PARKAS“ 2019 metų veiklos ataskaitai.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Miesto ūkio ir aplinkosaugos komitetas.

NUSPRĘSTA. Pritarti sprendimo projektui. Priimti sprendimą dėl pritarimo Uždarosios akcinės bendrovės „KLAIPĖDOS AUTOBUSŲ PARKAS“ 2019 metų veiklos ataskaitai:

„1. Pritarti Uždarosios akcinės bendrovės „KLAIPĖDOS AUTOBUSŲ PARKAS“ 2019 metų veiklos ataskaitai (pridedama).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 24, prieš – 0, susilaiko – 1.

V. Grubliauskas informuoja, jog yra gautas A. Petrošiaus pranešimas, kad nusišalina nuo sprendimo projekto „Dėl pritarimo Uždarosios akcinės bendrovės Klaipėdos regiono atliekų tvarkymo centro 2019 metų veiklos ataskaitai“ svarstymo ir priėmimo klausimų. V. Grubliausko siūlymu, bendru sutarimu, pritarta A. Petrošiaus nusišalinimui.

15. SVARSTYTA. Pritarimas Uždarosios akcinės bendrovės Klaipėdos regiono atliekų tvarkymo centro 2019 metų veiklos ataskaitai.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Miesto ūkio ir aplinkosaugos komitetas.

Š. Reikalas, Uždarosios akcinės bendrovės Klaipėdos regiono atliekų tvarkymo centro direktorius, atsako į Tarybos narių klausimus.

A. Velykienė sako, kad pritars pateiktai ataskaitai.

L. Girskienė sako, kad nepritars ataskaitai, nes dėl jos veiklos ir valdymo kyla labai daug klausimų.

J. Simonavičiūtė sako, kad pritars ataskaitai. Informuoja, kad Uždarosios akcinės bendrovės Klaipėdos regiono atliekų tvarkymo centro ataskaitą svarstė ir Miesto plėtros ir strateginio planavimo komitetas.

S. Budinas sako, kad įmonė savo darbą atlieka pakankamai gerai, tačiau dėl įmonės valdymo kyla tam tikrų klausimų.

NUSPRĘSTA. Pritarti sprendimo projektui. Priimti sprendimą dėl pritarimo Uždarosios akcinės bendrovės Klaipėdos regiono atliekų tvarkymo centro 2019 metų veiklos ataskaitai:

„1. Pritarti Uždarosios akcinės bendrovės Klaipėdos regiono atliekų tvarkymo centro 2019 metų veiklos ataskaitai (pridedama).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 17, prieš – 6, susilaiko – 4.

16. SVARSTYTA. Pritarimas Akcinės bendrovės „KLAIPĖDOS ENERGIJA“ 2019 metų veiklos ataskaitai.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Miesto ūkio ir aplinkosaugos komitetas.

NUSPRĘSTA. Pritarti sprendimo projektui. Priimti sprendimą dėl pritarimo Akcinės bendrovės „KLAIPĖDOS ENERGIJA“ 2019 metų veiklos ataskaitai:

„1. Pritarti Akcinės bendrovės „KLAIPĖDOS ENERGIJA“ 2019 metų veiklos ataskaitai (pridedama).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 27, prieš – 0, susilaiko – 0.

17. SVARSTYTA. Pritarimas Akcinės bendrovės „KLAIPĖDOS VANDUO“ 2019 metų veiklos ataskaitai.

Pranešėjas – E. Simokaitis, Turto skyriaus vedėjas.

V. Grubliauskas informuoja, kad sprendimo projektui be pastabų pritarė Miesto ūkio ir aplinkosaugos komitetas.

B. Jonikas, Akcinės bendrovės „KLAIPĖDOS VANDUO“ direktorius, atsako į Tarybos narių klausimus.

L. Girskienė sako, kad bendrovės valdybos nariams mokamas atlyginimas yra neadekvatus, o audito išvadoje yra nurodyti pažeidimai. Siūlo nepritarti ataskaitai.

S. Budinas prašo vadovo pristatyti audito ataskaitą bent jau Kontrolės komitete.

R. Taraškevičius siūlo pritarti pateiktai ataskaitai, tačiau pritaria ir L. Girskienės nuomonei dėl valdybos narių atlyginimų.

A. Petrošius sako, kad atlyginimai valdybų nariams mokami pagal jų kompetenciją. Sutinka, kad yra tobulintinų dalykų bendrovėje, tačiau mano, kad ataskaitai reiktų pritarti.

NUSPRĘSTA. Pritarti sprendimo projektui. Priimti sprendimą dėl pritarimo Akcinės bendrovės „KLAIPĖDOS VANDUO“ 2019 metų veiklos ataskaitai:

„1. Pritarti Akcinės bendrovės „KLAIPĖDOS VANDUO“ 2019 metų veiklos ataskaitai (pridedama).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 17, prieš – 5, susilaiko – 4.

Posėdžio pabaiga – 16.00 val.

Savivaldybės meras Vytautas Grubliauskas

Savivaldybės mero pavaduotojas Arvydas Cesiulis

Savivaldybės tarybos ir mero sekretorius Modestas Vitkus

2020-06-08